钦定古今图书集成/明伦汇编/氏族典/第159卷 > 《廖用贤尚友录》 > 韩增
## 钦定古今图书集成/明伦汇编/氏族典/第159卷 > 《廖用贤尚友录》 > 韩增

按《汉书韩王信传》：“信入匈奴，生子颓，当孝文时降汉，
封弓高侯。孽孙说封龙额侯。子兴坐巫蛊诛，乃复封
兴弟增为龙额侯。增少为郎诸曹、侍中、光禄大夫。昭
帝时至前将军，与大将军霍光定策，立宣帝，益封千
户。神爵元年，代张安世为大司马车骑将军，领尚书
事。增世贵幼为忠臣，事三主，重于朝廷。为人宽和自”
守，保身固宠，不能有所建明。五凤二年薨，谥曰“安侯。”
子宝嗣，亡子国除。成帝时，继功臣后，封增兄子岑为
龙额侯。薨，子持弓嗣。王莽败，乃绝。